انگلستان نینگ اوروپا بیرلیگی دن اجره لیش پروسه سی (برکسیت) نی باشقریب کیلگن وزیری دیوید دیویس استعفا ایتدی.
دیویس بیرگن تحریری بیاناتیده, سونگگی بیر ییلده حکومت بیلن کوپلب مسئله لر بوییچه کیلیشمووچیلیک لر گه دوچ کیلیب قالگن لیگی نی بیلدیردی.
دیویس, "باش وزیر ترزا می نینگ سیاست لری انگلستان نی ضعیف له تیب قویه دی" دییه قید ایتدی.
ترزا می ایسه بیرگن تحریری بیاناتیده, دیویس نینگ استعفا ایتگن لیگی اوچون خفه بولگن لیگی نی بیلدیررایکن, حکومت سیاست لری نینگ برکسیت بیلن علاقه لی رفراندوم نتیجه لری گه اویغون ایکن لیگی نی معلوم قیلدی.
دیویس نینگ استعفا ایتیشی آرتیدن وزیرلیک ده گی ینه ایککی مسئول کیشی نینگ هم استعفا قیلگن لیگی ادعا ایتیلدی.
انگلستان نشراتی اورگان لری هم, دیویس نینگ استعفا ایتگن لیگی نینگ کابینه ده جدی اوزگریش لر گه سبب بولیشی نینگ ممکن ایکن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
